ai4bharat/Pralekha huggingface dataset:
કાર્મિક, લોક ફરિયાદ અને પેન્શન મંત્રાલય
કેન્દ્રીય મંત્રી ડૉ. જિતેન્દ્ર સિંહે આજે જમ્મુ અને કાશ્મીર, લડાખ અને પૂર્વોત્તરના રાજ્યોમાં કોવિડની સ્થિતિ અંગે સમીક્ષા કરવા પૂર્વ સૈન્ય વડાઓ અને એર માર્શલ સાથે વીડિયો કોન્ફરન્સ યોજી
કેન્દ્રીય મંત્રી ડૉ. જિતેન્દ્ર સિંહે આજે પૂર્વ આર્મી જનરલ અને એર માર્શલ પાસેથી પૂર્વોત્તર વિસ્તાર, જમ્મુ અને કાશ્મીર તથા લડાખના સંદર્ભમાં કોવિડ સાથે સંબંધિત આંતરિક જાણકારી મેળવી હતી.
આ વીડિયો કોન્ફરન્સ દરમિયાન પોતાના અભિપ્રાયો વ્યક્ત કરનાર અને મંત્રી સાથે ચર્ચા કરનાર પ્રસિદ્ધ આર્મી જનરલોમાં પૂર્વ ચીફ ઓફ ધ આર્મી સ્ટાફ જનરલ વી પી મલિક, , ભારતીય વાયુદળના પૂર્વ વડા એર ચીફ માર્શલ અરુપ રાહા, આર્મી સ્ટાફના પૂર્વ નાયબ વડા લેફ્ટનન્ટ જનરલ શરત ચંદ, નધર્ન કમાન્ડનાં પૂર્વ જીઓસી લેફ્ટનન્ટ જનરલ દીપેન્દ્ર સિંઘ, નધર્ન કમાન્ડનાં પૂર્વ જીઓસી લેફ્ટનન્ટ જનરલ રણબીર સિંઘ, પૂર્વ ડીઓજીએલ લેફ્ટનન્ટ જનરલ રાકેશ શર્મા અને નધર્ન કમાન્ડના પૂર્વ ચીફ ઓફ આર્મી સ્ટાફ મેજર જનરલ એસ કે શર્મા સામેલ હતા.
ડો. જિતેન્દ્ર સિંહે શરૂઆતની ટિપ્પણીઓમાં કહ્યું હતું કે, મોટા ભાગનાં પૂર્વ સીનિયર જનરલ અને એર માર્શલ જમ્મુ અને કાશ્મીર તથા પૂર્વોત્તર વિસ્તાર એમ બંને વિસ્તારોમાં રોગચાળાને કારણે ઊભી થયેલી વિચિત્ર સ્થિતિની પ્રેક્ટિકલ જાણકારી ધરાવતા નહોતા, પણ નાગરિક સમાજનાં અગ્રણી સભ્યો અને સુપરએન્યૂએશન પછી પ્રસિદ્ધ નાગરિકો બન્યા પછી તેઓ અભિપ્રાય ઘડવામાં વિશિષ્ટ ભૂમકા અદા કરે છે. તેમણે જણાવ્યું હતું કે, તેમના ઇનપુટ અને સૂચનો કોરોના સામે લડવા અમારા પ્રયાસોને સુધારવા કિંમત હોવાની સાથે એમણે તેમના પોતાના પરિપ્રેક્ષ્ય સાથે કેટલાંક પાસાં પર પણ જાણકારી આપી શક્યા છે.
ડો. જિતેન્દ્ર સિંહે વરિષ્ઠ સૈન્ય અધિકારીઓને જાણકારી આપી હતી કે, પૂર્વોત્તર વિસ્તારોમાં 8 રાજ્યોમાંથી 5 રાજ્યો કોરોના મુક્ત છે, ત્યારે અન્ય 3 રાજ્યોમાં છેલ્લાં થોડા દિવસોમાં કોરોનાનો એક પણ પોઝિટિવ કેસ ઉમેરાયો નથી. એનો અર્થ એ થયો કે, ટૂંક સમયમાં સંપૂર્ણ ઉત્તર પૂર્વ રિજન કોરોનામુક્ત બની શકશે. તેમણે જણાવ્યું હતું કે, એ જ રીતે જમ્મુ અને કાશ્મીરમાં સંપૂર્ણ જમ્મુ વિસ્તારમાં કોરોનાના ફક્ત 15 કેસ છે, ત્યારે કાશ્મીર ઘાટીનાં બાંદીપોર જેવા ચોક્કસ વિસ્તારોમાં સ્થિતિ ચિંતાજનક જણાતી હતી, પણ એમાંથી ધીમે ધીમે સ્થિતિ સુધરી રહી છે.
તમામ સહભાગીઓએ એકસૂરમાં પ્રધાનમંત્રી શ્રી નરેન્દ્ર મોદીના નેતૃત્વમાં કોવિડ રોગચાળા સામે સરકારની કામગીરીની પ્રશંસા કરી હતી. તેમણે પ્રશંસા કરી હતી કે, સંપૂર્ણ પૂર્વોત્તર વિસ્તાર ભારતનાં મોટા વિસ્તારો પૈકીનો એક હતો, જે તબક્કાવાર રીતે કોરોનામાંથી બહાર આવ્યો હતો. એ જ રીતે તેમણે જમ્મુ અને કાશ્મીરમાં વર્તમાન વ્યવસ્થા અંતર્ગત અસરકારક વહીવટીતંત્રની પ્રશંસા પણ કરી હતી, જેણે કોરોના પ્રસારને નિયંત્રણમાં રાખવામાં મદદ કરી હતી.
લોકડાઉન વિશે સામાન્ય અભિપ્રાય એ હતો કે, છૂટછાટો તબક્કાવાર રીતે આપવી પડશે. એ જ રીતે પૂર્વોત્તર માટે જનરલે સલાહ આપી હતી કે, બાંગ્લાદેશ જેવા અન્ય દેશો સાથે સરહદો બંધ કરવાથી લાભ થયો છે. તેમણે પૂર્વોત્તર અને જમ્મુ અને કાશ્મીર એમ બંનેમાં સામાન્ય નાગરિકોનો અભિગમ અનુકૂળ હોવાની જાણકારી આપી હતી. એ જ રીતે ઓનલાઇન ખરીદી અને ઓનલાઇન વર્ગોના વિકલ્પ વિશે પણ વિચારો વ્યક્ત થયા હતા.
GP/DS
(Visitor Counter : 191
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
સાજા થયેલા દર્દીઓની સંખ્યા સક્રિય દર્દીઓની સંખ્યા કરતા વધી ગઇ
ICMR દ્વારા 50 લાખથી વધુ સેમ્પલનું પરીક્ષણ કરવામાં આવ્યું
6 શહેરોમાં કોવિડ-19નું વ્યવસ્થાપન કરવામાં રાજ્યોને મદદરૂપ થવા માટે કેન્દ્રની ટીમો નિયુક્ત કરવામાં આવી
દેશમાં છેલ્લા 24 કલાકમાં કુલ 5,991 દર્દીઓ કોવિડ-19માંથી સાજા થઇ ગયા છે. આથી દેશમાં અત્યાર સુધીમાં કુલ 1,35,205 દર્દીઓ કોવિડ-19ની બીમારીમાંથી સાજા થઇ ગયા છે જ્યારે કુલ સક્રિય દર્દીઓની સંખ્યા 1,33,632 છે. દેશમાં પહેલી વખત સાજા થયેલા દર્દીઓની સંખ્યા સક્રિય કેસોની સંખ્યા કરતા વધુ નોંધાઇ છે. આ સાથે દેશમાં દર્દીઓ સાજા થવાનો દર 48.88% નોંધાયો છે.
ઉપરાંત, ICMR દ્વારા અત્યાર સુધીમાં કુલ 50 લાખથી વધુ સેમ્પલનું કોવિડ-19 માટે પરીક્ષણ કરવામાં આવ્યું છે; આજના દિવસ સુધીમાં કુલ 50,61,332 સેમ્પલનું પરીક્ષણ કરવામાં આવ્યું છે. છેલ્લા 24 કલાકમાં, ICMR દ્વારા 1,45,216 સેમ્પલનું પરીક્ષણ કરવામાં આવ્યું છે. ચેપગ્રસ્ત લોકોમાં નોવલ કોરોના વાયરસનું નિદાન કરવા માટે ICMR દ્વારા સતત તેમની પરીક્ષણની ક્ષમતા વધારવામાં આવી રહી છે. દેશમાં કોવિડ-19ના પરીક્ષણ માટે સરકારી લેબોરેટરી વધારીને 590 અને ખાનગી લેબોરેટરી વધારીને 233  કરવામાં આવી છે.
મુંબઇ, અમદાવાદ, ચેન્નઇ, કોલકાતા, દિલ્હી અને બેંગલુરુ આ છ શહેરમાં કોવિડ-19ના કેસોની સંખ્યા નોંધપાત્ર પ્રમાણમાં વધી રહી હોવાથી કોવિડ-19ના નિયંત્રણ માટે લેવામાં આવેલા જાહેર આરોગ્યના પગલાંઓની સમીક્ષા કરવા માટે રાજ્યના આરોગ્ય વિભાગો અને મ્યુનિસિપલ આરોગ્ય અધિકારીઓને ટેકનિકલ સહાય પૂરી પાડવા આશયથી કેન્દ્ર દ્વારા ટીમો નિયુક્ત કરવામાં આવી છે.
આ ટીમો ઉપરોક્ત ઉલ્લેખ કરવામાં આવેલા શહેરોમાં આગામી એક અઠવાડિયામાં મુલાકાત લેશે અને કોવિડ-19ના નિયંત્રણ માટે લેવામાં આવેલા જાહેર આરોગ્યના વિવિધ પગલાંની સમીક્ષા કરશે. આ ટીમો દૈનિક પ્રવૃત્તિઓનો અહેવાલ જે તે રાજ્યના આરોગ્ય વિભાગ તેમજ કેન્દ્રીય આરોગ્ય અને પરિવાર કલ્યાણ મંત્રાલયને સોંપશે. જો કોઇપણ મુદ્દે તાત્કાલિક પગલાં લેવાની જરૂર હશે તો આ મામલે તેઓ જાણ કરશે અને પોતાના અવલોકનોનો અહેવાલ પણ સોંપશે તેમજ તેમની મુલાકાતનું સમાપન કરતા પહેલાં જરૂરી સૂચનો પણ આપશે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
કોર્પોરેટ બાબતોનું મંત્રાલય
મંત્રીમંડળે ભારતના ICAI અને મલેશિયાના MICPA વચ્ચે પારસ્પરિક સ્વીકૃતિ કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને મલેશિયાના મલેશિયન ઇન્સ્ટિટ્યુટ ઓફ સર્ટિફાઇડ પબ્લિક એકાઉન્ટન્ટ્સ  વચ્ચે પારસ્પરિક સ્વીકૃતિ કરારને મંજૂરી આપી છે. બંને સંસ્થાઓના યોગ્ય રીતે લાયકાત પ્રાપ્ત CA  સભ્યો તેમની હાલની એકાઉન્ટન્સી લાયકાત બદલ યોગ્ય ક્રેડિટ મેળવીને એકબીજાની સંસ્થામાં જોડાઇ શકે તે માટે આ મંજૂરી આપવામાં આવી છે.
અમલીકરણ વ્યૂહનીતિ અને લક્ષ્યો:
ICAI અને MICPA પેપરોના નિર્દિષ્ટ મોડ્યૂલ અને એકબીજાની સંસ્થામાં લાયકાત પ્રાપ્ત સભ્યોનો સભ્યપદમાં પ્રવેશ થઇ શકે તેનો આધાર નક્કી કરીને એકબીજાની લાયકાતને સ્વીકૃતિ આપવા માટે વ્યવસ્થા ઉભી કરશે. પ્રસ્તાવિત MoU દ્વારા એકબીજા દેશોના એવા વ્યાવસાયિક સંગઠનોના ચાર્ટર્ડ એકાઉન્ટન્ટ સભ્યોને આવરી લેવામાં આવશે, જેમણે શિક્ષણ, નીતિશાસ્ત્ર, પરીક્ષા અને પ્રેક્ટિકલ અનુભવના આધારે સભ્યપદ અને બંને પક્ષોના સભ્યપદોની જરૂરિયાત પ્રાપ્ત કરી હોય. ICAI અને MICPA બંને એકબીજાને તેમની લાયકાત પ્રાપ્તિ/પ્રવેશની જરૂરિયાતોમાં સામગ્રી પરિવર્તન, અવિરત વ્યાવસાયિક વિકાસ  નીતિ, છૂટછાટ અને અન્ય કોઇ સંબંધિત બાબતોની માહિતીનું આદાનપ્રદાન કરવા માટે સંમત થશે.
મુખ્ય અસર:
ICAI એશિયા પેસિફિક પ્રાંતમાં સંસ્થાઓ સાથે દ્વિપક્ષીય સહકાર સ્થાપિત કરવાનું લક્ષ્ય રાખે છે અને આથી MICPA સાથે MoU પર હસ્તાક્ષર કરવાનો ઇરાદો રાખે છે. બંને એકાઉન્ટન્સી સંસ્થાઓને વૈશ્વિક માહોલમાં આ વ્યવસાયમાં ઉભા થતા નવા પડકારોનો ઉકેલ લાવવામાં અગ્રેસર ભૂમિકા નિભાવવાની તક પ્રાપ્ત થશે. બંને નિયમનકારી સંસ્થાઓ વચ્ચે બંને છેડે ઔપચારિક વ્યવસ્થાથી ઉન્નત દૃશ્યતાનું ઘટક ઉમેરાય છે અને હિતધારક સમુદાયોમાં વ્યાપક સ્વીકૃતિ મળે છે. આમ, વધેલી વ્યાવસાયિક તકોમાં વૃદ્ધિ કરવાનો માર્ગ મોકળો થાય છે.
પૃષ્ઠભૂમિ
ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  એક કાનૂની સંગઠન છે જેની સ્થાપના "ચાર્ટર્ડ એકાઉન્ટન્ટ્સ અધિનિયમ, 1949” અંતર્ગત કરવામાં આવી છે. ભારતના ચાર્ટર્ડ એકાઉન્ટન્ટ્સના વ્યવસાયના નિયમન માટે તેની સ્થાપના કરવામાં આવી છે. મલેશિયન ઇન્સ્ટિટ્યુટ ઓફ સર્ટિફાઇડ પબ્લિક એકાઉન્ટન્ટ્સ મલેશિયામાં કંપની અધિનિયમ, 1965 અંતર્ગત સમાવિષ્ટ કંપની છે.
SD/GP/BT
(Visitor Counter : 99
પ્રધાનમંત્રીનું કાર્યાલય
પ્રધાનમંત્રીએ બંધારણ સભાની ઐતિહાસિક પ્રથમ બેઠકના 75 વર્ષ પૂરા થતાં તેના પ્રતિષ્ઠિત દિગ્ગજોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ બંધારણ સભાની ઐતિહાસિક પ્રથમ બેઠકના 75 વર્ષ પૂરા થતાં તેના પ્રતિષ્ઠિત દિગ્ગજોને શ્રદ્ધાંજલિ આપી છે.
ટ્વીટ્સની શ્રેણીમાં, પ્રધાનમંત્રીએ કહ્યું;
"આજથી, 75 વર્ષ પહેલાં આપણી બંધારણ સભા પ્રથમ વખત મળી હતી. ભારતના વિવિધ ભાગો, વિવિધ પૃષ્ઠભૂમિ અને અલગ-અલગ વિચારધારાઓના પ્રતિષ્ઠિત લોકો એક જ ઉદ્દેશ્ય સાથે એકઠા થયા હતા- ભારતના લોકોને એક યોગ્ય બંધારણ આપવા માટે આ મહાન લોકોને શ્રદ્ધાંજલિ.
બંધારણ સભાની પ્રથમ બેઠકની અધ્યક્ષતા ડૉ. સચ્ચિદાનંદ સિંહા દ્વારા કરવામાં આવી હતી, જેઓ વિધાનસભાના સૌથી વરિષ્ઠ સભ્ય હતા.
આચાર્ય કૃપાલાની દ્વારા તેમનો પરિચય કરાવાયો અને અધ્યક્ષસ્થાને દોરી જવામાં આવ્યા હતા.
આજે, જ્યારે આપણે આપણી બંધારણ સભાની ઐતિહાસિક બેઠકના 75 વર્ષ પૂરા કરી રહ્યા છીએ, ત્યારે હું મારા યુવા મિત્રોને વિનંતી કરીશ કે તેઓ આ પૂજનીય સભાની કાર્યવાહી વિશે અને તેમાં ભાગ લેનારા પ્રતિષ્ઠિત દિગ્ગજો વિશે વધુ જાણકારી મેળવે. આમ કરવું એ બૌદ્ધિક રીતે અનુભવને સમૃદ્ધ બનાવવા સમાન બાબત હશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કર્ણાટકના ધારવાડ જિલ્લામાં માર્ગ અકસ્માતને કારણે થયેલ જાનહાનિ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કર્ણાટકના ધારવાડ જિલ્લામાં માર્ગ અકસ્માતને કારણે થયેલા જાનહાનિ અંગે દુઃખ વ્યક્ત કર્યું છે.
એક ટવીટમાં પ્રધાનમંત્રીએ કહ્યું કે, "કર્ણાટકના ધરવાડ જિલ્લામાં માર્ગ અકસ્માતને કારણે જાનહાનિથી દુઃખી થયો છું. દુઃખની આ ઘડીમાં મારી સંવેદના શોકગ્રસ્ત પરિવારો સાથે છે. હું ઘાયલ થયેલા લોકો ઝડપથી સ્વસ્થ થાય તે માટે પ્રાર્થના કરું છું."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ હોળીની શુભેચ્છાઓ માટે બેન્જામિન નેતન્યાહૂનો આભાર માન્યો
ઈઝરાયેલના પ્રધાનમંત્રી મહામહિમ બેન્જામિન નેતન્યાહુની હોળીની શુભેચ્છાનો જવાબ આપતાં, પ્રધીનમંત્રી શ્રી નરેન્દ્ર મોદીએ ટ્વીટ કર્યું:
"મારા મિત્ર, PM @netanyahu તમારી ખાસ હોળીની શુભકામનાઓ બદલ આભાર. સમગ્ર ભારતમાં લોકો આ તહેવારને ખૂબ જ ઉત્સાહથી ઉજવે છે.
હું તમને અને ઇઝરાયેલના લોકોને પણ પુરિમની શુભેચ્છા પાઠવું છું. ચગ સમાન!"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.14 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
16,14,73,595
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.14 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીએ કહ્યું કે જલ-શક્તિ અભિયાન લોકોની ભાગીદારીની મદદથી ઝડપી અને સફળ પગલાં લઈ રહ્યું છે
કેટલાક સફળ અને નવીન જળસંચયના પ્રયત્નોની ચર્ચા
જલ શક્તિ અભિયાન
મન કી બાતમાં આજે પ્રધાનમંત્રી શ્રી નરેન્દ્ર મોદીએ કહ્યું કે જલ શક્તિ અભિયાન લોકભાગીદારીની મદદથી ઝડપી અને સફળ પગલાં લઈ રહ્યું છે. તેમણે દેશના દરેક વિસ્તારમાં ચાલી રહેલા કેટલાક વિસ્તૃત અને નવીન જળસંચયના પ્રયાસો અંગે વાત કરી હતી.
રાજસ્થાનના જાલોર જિલ્લા વિશે ઉલ્લેખ કરતાં તેમણે કહ્યું, “ત્યાં બે ઐતિહાસિક કુવાઓ કચરો અને ગંદા પાણીનાં ભંડારમાં ફેરવાઈ ગયા હતા. પરંતુ એક સારા દિવસે ભદ્રાયન અને થાણાવાલા પંચાયતોના સેંકડો લોકોએ જલ શક્તિ અભિયાન અંતર્ગત તેને કાયાકલ્પ કરવાનો સંકલ્પ લીધો હતો. વરસાદ પૂર્વે, લોકો કુવામાં એકત્રિત થયેલું ગંદુ પાણી, કચરો અને કાદવ સાફ કરવાની કામગીરીમાં લાગી ગયા. આ અભિયાન માટે, કેટલાક લોકોએ દાન આપ્યું હતું; બીજા કેટલાક લોકએ શ્રમદાન કરી પરસેવો પાડ્યો. આ પગલાંઓને પરિણામે આ કુવા હવે તેમની જીવાદોરી બની ગયા છે.
તેવી જ રીતે ઉત્તરપ્રદેશનાં બારાબંકીમાં સારાહી તળાવ ગામ લોકોના સામૂહિક પ્રયત્નોથી જીવંત થયું છે. લોક ભાગીદારીનું બીજું ઉદાહરણ ઉત્તરાખંડમાં અલ્મોરા-હલ્દાની હાઇવે પાસેનું સ્યૂનરાકોટ ગામ છે. અહીંના લોકોએ તેમના ગામમાં પાણી પહોંચે તે સુનિશ્ચિત કરવા માટે પોતે જ જવાબદારી ઉપાડી લીધી. લોકોએ પૈસા એકઠા કર્યા, શ્રમદાન કર્યું. ગામ સુધી એક પાઇપ નાખવામાં આવી હતી અને એક પમ્પિંગ સ્ટેશન બનાવવામાં આવ્યું હતું. આમ પાણીની વર્ષો જૂની સમસ્યાનું સમાધાન થઈ ગયું.
પ્રધાનમંત્રીએ સૌને વિનંતી કરી કે #Jalshakti4India નો ઉપયોગ કરીને જળ બચાવ અને જળ સંચયના આવા પ્રયત્નોની વાતો પ્રસિદ્ધ કરે.
જલ શક્તિ અભિયાન - જળ બચાવ અને જળ સુરક્ષા માટેનું અભિયાન ગયા ચોમાસામાં જુલાઈ, 2019થી શરૂ થયું હતું. આ અભિયાન પાણીની અછત ધરાવતા જિલ્લાઓ અને બ્લોક પર કેન્દ્રિત છે.
SD/RP/DS
(Visitor Counter : 177
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 190.67 કરોડને પાર
12-14 વર્ષની વય જૂથ માટે 3.09 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 19,494
છેલ્લા 24 કલાકમાં 2,897 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.74%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 190.67 Cr  ને વટાવી ગયું છે. આ 2,37,57,172 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.09 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,05,920
|
|
બીજો ડોઝ
|
|
1,00,26,181
|
|
સાવચેતી ડોઝ
|
|
49,64,462
|
|
FLWs
|
|
પ્રથમ ડોઝ
|
|
1,84,17,174
|
|
બીજો ડોઝ
|
|
,75,58,847
|
|
સાવચેતી ડોઝ
|
|
80,27,733
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,09,04,928
|
|
બીજો ડોઝ
|
|
1,06,53,576
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,88,10,802
|
|
બીજો ડોઝ
|
|
4,34,40,645
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,63,61,897
|
|
બીજો ડોઝ
|
|
48,29,41,079
|
|
સાવચેતી ડોઝ
|
|
3,17,942
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,30,83,250
|
|
બીજો ડોઝ
|
|
18,92,00,668
|
|
સાવચેતી ડોઝ
|
|
8,62,326
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,69,81,581
|
|
બીજો ડોઝ
|
|
11,79,12,126
|
|
સાવચેતી ડોઝ
|
|
1,58,79,494
|
|
સાવચેતી ડોઝ
|
|
3,00,51,957
|
|
કુલ
|
|
1,90,67,50,631
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 19,494 થયો છે. દેશના કુલ પોઝિટિવ કેસના 0.05% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 2,986 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,66,935 છે.
છેલ્લા 24 કલાકમાં 2,897 નવા કેસ નોંધાયા છે.
છેલ્લા 24 કલાકમાં કુલ 4,72,190 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 84.19 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.74% છે અને દૈનિક સકારાત્મકતા દર 0.61% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
રાષ્ટ્રપતિ સચિવાલય
ઇન્ડિયન ફોરેસ્ટ સર્વિસના પ્રોબેશનર્સ અને ઇન્ડિયન ડિફેન્સ એસ્ટેટ સર્વિસના અધિકારીઓ/અધિકારી તાલીમાર્થીઓએ રાષ્ટ્રપતિની મુલાકાત કરી
ઇન્ડિયન ફોરેસ્ટ સર્વિસ ના પ્રોબેશનર્સ અને ઇન્ડિયન ડિફેન્સ એસ્ટેટ સર્વિસ ના ઓફિસર્સ/ઓફિસર ટ્રેઇનીઓએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી.
અધિકારીઓને સંબોધન કરતા રાષ્ટ્રપતિએ કહ્યું કે, સિવિલ સર્વન્ટ્સ તરીકેની તેમની યાત્રા એવા સમયે શરૂ થઈ છે જ્યારે ભારત વૈશ્વિક સ્તરે નેતૃત્વની ભૂમિકા પ્રાપ્ત કરી રહ્યું છે. ભારત તેની સાંસ્કૃતિક સમૃદ્ધિ તેમજ તેની તકનીકી પ્રગતિ માટે વૈશ્વિક ધ્યાન આકર્ષિત કરે છે. ભારતે વિશ્વને બતાવ્યું છે કે ટેક્નોલોજી અને પરંપરાઓ સાથે મળીને ચાલી શકે છે.
રાષ્ટ્રપતિએ કહ્યું કે ભારતીય સંરક્ષણ એસ્ટેટ સેવાના અધિકારીઓની ફરજ છે કે તેઓ જે સેવાઓ અને સુવિધાઓ પૂરી પાડે છે તે પર્યાવરણને અનુકૂળ અને ટકાઉ છે. તેણીએ જણાવ્યું હતું કે ટેક્નોલોજી એ સુશાસન માટે એક મહાન સમર્થક છે અને તેથી, તેઓએ ડોમેન કુશળતા સાથે તેમની તકનીકી કુશળતાને અપડેટ કરતા રહેવું જોઈએ. તેમણે ઉમેર્યું હતું કે, છાવણીઓના અસરકારક વહીવટ અને સંરક્ષણ જમીનોના સંચાલન માટે શક્ય તેટલી હદ સુધી ટેકનોલોજીનો ઉપયોગ થવો જોઈએ.
ભારતીય વન સેવાના પ્રોબેશનર્સને સંબોધન કરતા રાષ્ટ્રપતિએ કહ્યું કે ભારતની આબોહવા અને ભૂગોળ તેના વન વિતરણ સાથે ગાઢ રીતે જોડાયેલ છે. જંગલો અને વન્યજીવો જેને તેઓ સમર્થન આપે છે તે આપણા દેશની અમૂલ્ય સંપત્તિ અને વારસો છે. તેણીએ જણાવ્યું હતું કે પર્યાવરણીય અધોગતિ, વન આવરણમાં ઘટાડો, ગ્લોબલ વોર્મિંગ અને આબોહવા પરિવર્તનના જોખમો વૈશ્વિક વાર્તાલાપ અને ભાગીદારીમાં કેન્દ્રીય તબક્કામાં છે. તેથી જ 21મી સદી માટે પર્યાવરણ સંરક્ષણ એ મુખ્ય ચિંતા બની ગઈ છે. ભારતે વિશ્વને "જીવન - પર્યાવરણ માટે જીવનશૈલી" નો મંત્ર આપ્યો છે. જંગલો એ ઉકેલનો અભિન્ન ભાગ છે અને ભારતીય વન સેવા અધિકારીઓ ઉકેલ પ્રદાતાઓમાં સામેલ છે. તેઓ આ મંત્રના વ્યવહારિક અમલીકરણ માટે અથાક પ્રયત્નો કરે તેવી અપેક્ષા છે.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો -
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
પ્રધાનમંત્રીનું કાર્યાલય
પ્રધાનમંત્રીએ કોરિયામાં ભારતીય સમુદાયને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે કોરિયામાં ભારતીય સમુદાયને સંબોધન કર્યું હતું.
ભારતીય સમુદાયે તેમને સિઓલમાં ઉષ્માસભર આવકાર આપ્યો હતો, જે બદલ તેમણે ભારતીય સમુદાયનાં સભ્યોનો આભાર વ્યક્ત કર્યો હતો.
તેમણે જણાવ્યું હતું કે, ભારત અને કોરિયા વચ્ચેનાં સંબંધો ફક્ત વ્યાવસાયિક સંપર્કો પર આધારિત નથી. બંને દેશો વચ્ચેનાં સંબંધોનો મુખ્ય આધાર લોકો વચ્ચેનો સીધો સંપર્ક છે.
પ્રધાનમંત્રીએ ભારત અને કોરિયા વચ્ચે સદીઓ જૂનાં જોડાણનો સંદર્ભ ટાંક્યો હતો તથા કોરિયાનાં રાજા સાથે લગ્ન કરવા મહારાણી સૂર્યરત્નાએ અયોધ્યાથી હજારો કિલોમીટરની સફર કરી હતી એ પ્રસંગને યાદ કર્યો હતો. તેમણે એ બાબત પણ યાદ કરી હતી કે તાજેતરમાં દિવાળીનાં પ્રસંગે કોરિયાનાં પ્રથમ મહિલા કિમ જૂંગ-સૂકે અયોધ્યાની મુલાકાત લીધી હતી.
પ્રધાનમંત્રીએ જણાવ્યું હતું કે, બંને દેશો વચ્ચે બૌદ્ધ સંપ્રદાયે મૈત્રીપૂર્ણ સંબંધોને વધુ ગાઢ બનાવ્યા હતાં.
પ્રધાનમંત્રીએ જણાવ્યું હતું કે, ભારતીય સમુદાય કોરિયામાં વિકાસ, સંશોધન અને નવીનતામાં પ્રદાન કરી રહ્યો છે એ જાણીને તેમને આનંદ થયો છે.
તેમણે કોરિયામાં યોગ અને ભારતીય તહેવારોની લોકપ્રિયતાનો ઉલ્લેખ કર્યો હતો. તેમણે જણાવ્યું હતું કે, કોરિયામાં ભારતીય વાનગીઓ અને વ્યંજનો ઝડપથી લોકપ્રિયતા પણ હાંસલ કરી રહ્યાં છે. તેમણે એશિયન ગેમ્સમાં ભારતીય રમત-કબડ્ડીમાં કોરિયાનાં ઉત્કૃષ્ટ પ્રદર્શન વિશે પણ વાત કરી હતી.
પ્રધાનમંત્રીએ દુનિયાભરમાં વસતાં ભારતીય સમુદાયનાં સભ્યોને ભારતનાં પ્રતિનિધિઓ ગણાવ્યાં હતાં, જેમની આકરી મહેનત અને શિસ્તથી દુનિયામાં ભારતની પ્રતિષ્ઠામાં વધારો થયો છે.
પ્રધાનમંત્રીએ કહ્યું હતું કે, ભારત ચાલુ વર્ષે મહાત્મા ગાંધીની 150મી જન્મજયંતિની ઉજવણી કરી રહ્યો છે. તેમણે જણાવ્યું હતું કે, દુનિયાએ બાપૂ વિશે જાણવું જોઈએ અને એમનાં જીવનકવન વિશે દુનિયાને જણાવવાની આપણી જવાબદારી છે.
પ્રધાનમંત્રીએ કહ્યું હતું કે, કોરિયા સાથે ભારતનો સંબંધ ગાઢ બની રહ્યો છે અને બંને દેશો વિસ્તારમાં શાંતિ, સ્થિરતા અને સમૃદ્ધિ માટે સંયુક્તપણે કાર્યરત છે. તેમણે ઉલ્લેખ કર્યો હતો, ભારતની વિવિધ બ્રાન્ડ હવે કોરિયામાં જોવા મળે છે અને કોરિયાની વિવિધ બ્રાન્ડ ભારતમાં ઘરે-ઘરે જાણીતી છે.
પ્રધાનમંત્રીએ તાજેતરમાં ભારતમાં થયેલા આર્થિક વિકાસની વિગતવાર વાત કરી હતી.
તેમણે જણાવ્યુ હતું કે, ભારત ટૂંક સમયમાં 5 ટ્રિલિયન ડોલરનું અર્થતંત્ર બની જશે.
તેમણે વેપાર વાણિજ્યને સરળ બનાવવા અને જીવનને સરળ બનાવવામાં અભૂતપૂર્વ પ્રગતિ વિશે વાત કરી હતી. તેમણે જીએસટી  અને કેશલેસ અર્થતંત્ર જેવા સુધારાનો ઉલ્લેખ પણ કર્યો હતો.
તેમણે ઉલ્લેખ કર્યો હતો કે દુનિયા ભારતમાં નાણાકીય સમાવેશનની ક્રાંતિ જોઈ રહી છે. આ સંદર્ભમાં તેમણે બેંક ખાતાઓ, વીમો અને મુદ્રા લોન વિશે વાત કરી હતી.
તેમણે જણાવ્યું હતું કે, કેટલીક સફળતાઓને કારણે ભારતની પ્રતિષ્ઠામાં વધારો થયો છે. તેમણે ગરીબો માટે નિઃશુલ્ક સારવાર, વિશ્વની સૌથી ઊંચી પ્રતિમા સ્ટેચ્યુ ઓફ યુનિટી અને ડિજિટલ ઇન્ડિયાનો ઉલ્લેખ કર્યો હતો.
પ્રધાનમંત્રીએ સ્વચ્છ ઊર્જાનાં ક્ષેત્રમાં ભારતનાં વિકાસ અને આંતરરાષ્ટ્રીય સૌર ગઠબંધનની રચના વિશે પણ વાત કરી હતી.
પ્રધાનમંત્રીએ કહ્યું હતું કે, અત્યારે ભારતમાં નવી ઊર્જા જોવા મળે છે. તેમણે એવો ઉલ્લેખ પણ કર્યો હતો કે, આવતીકાલે તેઓ ભારતનાં લોકો અને વિદેશમાં વસતાં ભારતીય સમુદાય વતી સિઓલ પીસ પ્રાઇઝ પ્રાપ્ત કરશે.
પ્રધાનમંત્રીએ પ્રયાગરાજમાં ચાલતાં કુંભ મેળાની વાત કરી હતી અને કહ્યું હતું કે, દુનિયા ચાલુ કુંભ મેળામાં જાળવવામાં આવેલી સ્વચ્છતા વિશે વાતો કરી રહી છે. તેમણે ભારતમાં પ્રવાસનને પ્રોત્સાહન આપવા અંગત પ્રયાસો કરવા બદલ ભારતીય સમુદાયની પ્રશંસા કરી હતી.
J.Khunt
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ બ્લૂમબર્ગ ગ્લોબલ બિઝનેસ ફોરમમાં મુખ્ય સંબોધન કર્યું
પ્રધાનમંત્રી શ્રી નરેન્દ્ર મોદીએ ન્યૂયોર્કમાં આજે બ્લૂમબર્ગ ગ્લોબલ બિઝનેસ ફોરમમાં મુખ્ય સંબોધન કર્યું હતું.
આ પ્રતિષ્ઠિત ફોરમને સંબોધન કરતાં પ્રધાનમંત્રીએ જણાવ્યું હતું કે, તેઓ આ તકનો ઉપયોગ ભારતની વિકાસગાથાની ભવિષ્યની દિશા વિશે વાત કરવા માટે કરશે. પ્રધાનમંત્રીએ કહ્યું હતું કે, ભારતની વિકાસગાથા ચાર સ્તંભ પર નિર્મિત છે – Democracy , Demography , Demand  and Decisiveness .
પ્રધાનમંત્રીએ નોંધ્યું હતું કે, દેશમાં રાજકીય સ્થિરતાથી ભારતીય અર્થતંત્રને લાભ થયો છે.
પ્રધાનમંત્રીએ સરકારે પ્રસ્તુત કરેલા સફળ સુધારાઓને આંતરરાષ્ટ્રીય સ્તરે પ્રાપ્ત માન્યતાને પણ રજૂ કરી છે. આ સંદર્ભમાં તેમણે લોજિસ્ટિક પર્ફોર્મન્સ ઇન્ડેક્સમાં દસ ક્રમાંકની હરણફાળનો, ગ્લોબલ કોમ્પિટિટિવ ઇન્ડેક્સમાં 13 પોઇન્ટની હરણફાળ, ગ્લોબલ ઇનોવેશન ઇન્ડેક્સમાં ચોવીસ ક્રમની આગેકૂચ તેમજ વિશ્વ બેંક દ્વારા થતાં ઇઝ ઓફ ડૂઇંગ બિઝનેસ ક્રમાંકમાં 65 સ્થાનની પ્રગતિનો ઉલ્લેખ કર્યો હતો.
પ્રધાનમંત્રીએ બ્લૂમબર્ગ નેશનલ બ્રાન્ડ ટ્રેકર 2018 સર્વે વિશે પણ વાત કરી હતી, જેમાં તાજેતરમાં ભારતને આંતરરાષ્ટ્રીય રોકાણને આકર્ષતાં ‘ટોપ પર્ફોર્મિંગ એશિયન ઇકોનોમી’ તરીકે સ્થાન મળ્યું હતું. આ અહેવાલમાં 10 માપદંડોમાંથી 7 માપદંડોમાં ભારતે ટોચનું સ્થાન મેળવ્યું છે. આ માપદંડોમાં રાજકીય સ્થિરતા, ચલણની સ્થિરતા, ઉચ્ચ ગુણવત્તાયુક્ત ઉત્પાદનો, ભ્રષ્ટાચારનો વિરોધ, ઓછા ખર્ચે ઉત્પાદન, વ્યૂહાત્મક સ્થાન અને આઇપીઆર માટે સન્માન સામેલ છે.
ટેકનોલોજી અને ઇનોવેશન મોરચે પ્રધાનમંત્રીએ ભારતમાં રોકાણ કરવા માટે ગ્લોબલ બિઝનેસ સમુદાયને આમંત્રણ આપ્યું હતું અને જણાવ્યું હતું કે, તેમની ટેકનોલોજી અને ભારતની પ્રતિભા સંયુક્તપણે દુનિયામાં પરિવર્તનનો પવન ફૂંકી શકે છે, ભારતની કુશળતા સાથે તેમનો માપદંડ સંયુક્તપણે વૈશ્વિક આર્થિક વૃદ્ધિને વેગ આપી શકે છે.
પ્રધાનમંત્રીનાં મુખ્ય સંબોધન પછી બ્લૂમબર્ગનાં સ્થાપક શ્રી માઇકલ બ્લૂમબર્ગ સાથે વાર્તાલાપ સત્રનું આયોજન થયું હતું.
DK/NP/J.Khunt/GP/RP
(
સ્વાસ્થ્ય અને પરિવાર કલ્યાણ મંત્રાલય
ભારતનું કોવિડ -19 રસીકરણ કવરેજ 36.48 કરોડને પાર
છેલ્લા 24 કલાકમાં 45,892 દૈનિક નવા કેસ નોંધાયા
ભારતમાં સક્રિય કેસનું ભારણ ઘટીને 4,60,704; કુલ કેસના 1.50%
દૈનિક સકારાત્મકતા દર  એક મહિના માટે 5% કરતા ઓછો છે
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 36.48 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 47,40,833 સત્રોનું આયોજન કરીને રસીના 36,48,47,549 ડોઝ આપવામાં આવ્યા છે. છેલ્લા 24 કલાકમાં રસીના 33,81,671 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,02,38,831
|
|
બીજો ડોઝ
|
|
73,57,382
|
|
FLWs
|
|
પ્રથમ ડોઝ
|
|
1,76,29,332
|
|
બીજો ડોઝ
|
|
97,78,648
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
10,63,61,310
|
|
બીજો ડોઝ
|
|
31,93,918
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
9,21,04,824
|
|
બીજો ડોઝ
|
|
2,14,42,733
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
6,95,55,573
|
|
બીજો ડોઝ
|
|
2,71,84,998
|
|
કુલ
|
|
36,48,47,549
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
છેલ્લા 24 કલાકમાં ભારતમાં દૈનિક 45,892 નવા કેસ નોંધાયા છે.
અગિયાર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસના ભારણમાં પણ ભારતમાં સતત ઘટાડો જોવા મળી રહ્યો છે. દેશમાં સક્રિય કેસનું ભારણ આજે 4,60,704 છે અને સક્રિય કેસ હવે દેશના કુલ પોઝિટીવ કેસના માત્ર 1.5૦% છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 2,98,43,825 દર્દીઓ સાજા થઇ ગયા છે અને છેલ્લા 24 કલાકમાં વધુ 44,291 દર્દીઓ સાજા થયા છે. આના કારણે એકંદરે સાજા થવાનો દર વધીને 97.18% થયો છે અને તેમાં સતત વૃદ્ધિનું વલણ જળવાઇ રહ્યું છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,93,800 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 42.52 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.37% છે જ્યારે દૈનિક પોઝિટીવિટી દર આજે 2.42% નોંધાયો છે. દૈનિક પોઝિટીવિટી દર સળંગ 17 દિવસથી ૩%થી ઓછો છે અને મહિનાથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 195